Die Streepmuis (Rhabdomys pumilio) is ’n muis wat in die hele Suid-Afrika voorkom behalwe in die grootste gedeelte van Limpopo en die noorde KwaZulu-Natal. Die streepmuis is bleek rooibruin in die weste tot donker grysbruin in die ooste van die area waarin hy voorkom. ’n Kenmerk van die soogdiertjie is die vier strepe op die rug. Die streepmuis is daglewend en word tot 19cm lank en weeg 30 – 55g. Hierdieie knaagdiertjie woon in grasryke dele in halfwoestyn tot bergwêreld met hoë reënval en is daglewend. Die streepmuis grawe gate onder ou gras of by die basis van ’n bos met voetpaadjies na die weigebied. Hulle eet sade en ander plantmateriaal. Daar word gewoonlik 5-6 kleintjies in die somer gebore.